पटियाला। देश के 69वें गणतंत्र दिवस के अवसर पर पंजाब के मुख्य मंत्री कैप्टन अमरिंदर सिंह ने पटियाला के यादविंद्रा पब्लिक स्कूल के स्टेडियम में राष्ट्रीय ध्वज लहराया। मुख्यमंत्री ने परेड का निरीक्षण किया और मार्च पास्ट से सलामी ली। इस अवसर पर कैप्टन अमरिंदर सिंह ने महात्मा गांधी सरबत विकास योजना का आगाज करते हुए पंजाब के जरूरतमंदों को विभिन्न सरकारी योजनाओं का लाभ देने की शुरुआत की।